MT
29.9.2023
4.
Il-Ġurnal Uffiċjali tal-Unjoni Ewropea
C 344/237
Metodu ta’ produzzjoni
Iċ-ċiklu tal-ħajja ġie emendat biex ikun konsistenti mal-bidliet li ġejjin.
Ġiet introdotta proċedura tal-għażla tal-varjetajiet.
Iż-żrigħ mingħajr ħrit tħassar, peress li m’għadux isir.
Il-prattika tat-tilqim tissemma peress li issa hija awtorizzata.
Is-sentenza regolatorja li tiddikjara li l-prodotti għall-protezzjoni tal-pjanti jridu jikkonformaw mal-perjodi tattrattament preskritti tħassret.
F’kull roqgħa art, żdiedet analiżi tal-fdalijiet tan-nitroġenu bejn l-1 ta’ Jannar u t-30 ta’ April, flimkien ma’ limitu massimu għall-applikazzjonijiet tal-fertilizzanti tan-nitroġenu u l-fdalijiet għal 150 unità/ha.
Żdied ukoll l-obbligu li jiġu rriċiklati films agrikoli użati.
Ġiet introdotta intestatura ġdida dwar l-irrigazzjoni tal-għelejjel.
Sabiex jiġġustifika dan tal-aħħar, il-bidwi jrid juża għodod ta’ għajnuna għat-teħid tad-deċiżjonijiet.
Il-perjodu kalendarju tal-ħsad huwa sostitwit bi kriterji ta’ maturità.
Il-kunċett ta’ rendiment tħassar mill-Ispeċifikazzjoni tal-Prodott.
Il-kriterji għall-ikklassifikar, l-għażla u l-kalibru tal-bettieħ tlestew.
L-ippakkjar u l-ħżin tal-bettieħ ġew emendati biex l-għadd minimu ta’ bettieħ preżenti fit-trejs jitnaqqas għal 9.
Jiżdied perjodu massimu ta’ jumejn bejn il-ħsad u l-ispedizzjoni.
Il-ġustifikazzjoni tar-rekwiżit għall-ippakkjar fiż-żona ġiet speċifikata.
L-emenda ma taffettwax id-Dokument Uniku.
5.
Rabta maż-żona ġeografika
Żdiedet sentenza li tispjega li r-rabta maż-żona ġeografika hija bbażata fuq il-kwalità speċifika tagħha u r-reputazzjoni tagħha.
Il-piż tal-bettieħ ġie sostitwit skont id-deskrizzjoni tal-prodott.
L-emenda taffettwa d-Dokument Uniku.
6.
Referenzi dwar l-istruttura ta’ kontroll
f’konformità mal-istruzzjonijiet fis-seħħ fil-livell nazzjonali għall-armonizzazzjoni tal-abbozzar tal-ispeċifikazzjonijiet tal-prodott, din it-taqsima hija emendata biex tkopri biss l-isem u d-dettalji ta’ kuntatt tal-awtoritajiet nazzjonali kompetenti (INAO u DGCCRF).
L-isem u d-dettalji ta’ kuntatt tal-korp ta’ ċertifikazzjoni jistgħu jiġu kkonsultati fl-INAO.
L-emenda taffettwa d-Dokument Uniku.
7.
Tikkettar
L-intestatura “Tikkettar” ġiet emendata skont il-linji gwida fis-seħħ fil-livell nazzjonali għall-armonizzazzjoni tal-kliem tal-ispeċifikazzjonijiet tal-prodott; il-paragrafu attwali tħassar u ġie sostitwit b’sentenza li tindika l-elementi regolatorji obbligatorji.
Il-logo tal-grupp inbidel.
L-emenda taffettwa d-Dokument Uniku.